سماجی انصاف اور تفویض اختیارات کی وزارت
جناب تھاور چند گہلوت نے ملک کے مختلف حصوں میں پانچ ’دِویانگتا کھیل کیندروں‘کے قیام کا اعلان کیا
ہندوستان کی آزادی کے 75سال پورے ہونے کے موقع پر آزادی کا اَمرت مہوتسو کے حصے کے طورپر معذوروں کو اِمداد اور مددگار آلات کی تقسیم کی گئی
نئی دہلی،20؍جون2021:
مرکزی وزیر برائے سماجی انصاف و تفویض اختیارات جناب تھاور چند گہلوت نے کہا ہے کہ ملک کے معذور افراد میں کھیلوں کے تعلق سے دلچسپی اور پیرالمپکس میں ان کے اچھے مظاہرے کو دیکھتے ہوئے وزارت نے ملک کے مختلف حصوں میں پانچ ’دِویانگتا کھیل کیندر‘قائم کرنے کا فیصلہ کیا ہے۔اِن میں سے اس طرح کا ایک کھیل مرکز قائم کرنے کے لئے احمد آباد شہر کی شناخت کی گئی ہے۔
گجرات کے جام نگر میں آج حکومت ہند کی سماجی انصاف و تفویض اختیارات کی وزارت کی اے ڈی آئی پی اسکیم کے تحت معذوروں کو امداد و مددگار آلات کی تقسیم کے لئے ’سماجک ادھیکارتا شیوِر‘کو سماجی انصاف و تفویض اختیارات کے وزیر ورچوئل ذرائع سے خطاب کیا ۔ جناب گہلوت نے بتایا کہ مرکزی حکومت نے اسکالر شپ پروگرام کے تحت گجرات کو 8.06کروڑ روپے کا فنڈ جاری کیا ہے۔اس سے 2808طلباء کو فائدہ پہنچے گا۔انہوں نے کہا کہ سُوگمیہ بھارت ابھیان کے تحت 709ریلوے اسٹیشنوں ، 10,175بس اٹیشنوں اور 683ویب سائٹوں کو شامل کیا گیا ہے۔انہوں نے آگے کہا کہ سینٹرل پبلک ورکس ڈپارٹمنٹ –سی پی ڈبلیو ڈی کے ذریعے مدھیہ پردیش کے سیہور میں قومی ذہنی صحت باز آبادکاری مرکز پر کام شروع کردیا گیا ہے۔
گجرات کے وزیر اعلیٰ جناب وجے روپانی نے اس موقع پر کہا کہ جو سماج معذور افراد کی پروا نہیں کرتا ، وہ خود معذور سماج ہے۔ انہوں نے کہا کہ سال 2016ء میں معذور افراد کے حقوق سے متعلق ایکٹ لایا گیا تھا ، جو نہ صرف زیادہ تحفظ مہیا کرتا ہے، بلکہ ملک بھر میں معذور افراد کے بنیادی حقوق کو یقینی بنانے کے ساتھ ان کا تحفظ بھی کرتا ہے۔وزیر اعلیٰ نے معذور افراد کو بااختیار بنانے اور انہیں ملک کی مجموعی ترقی کے لئے سماج کے قومی دھارے میں لانے کی ضرورت پر زور دیا۔
کیمپ کا انعقاد ایل آئی ایم سی او اور جام نگر ضلع انتظامیہ کے تعاون سے معذور افراد کو بااختیار بنانے کے محکمے کے ذریعے کیا گیا تھا۔3805 دِویانگ جنوں کو بلا ک ؍پنچایت سطح پر 3.57کروڑ روپے قیمت کے کل 6225امدادی و مدد گار آلات مفت تقسیم کئے جائیں گے۔ کووڈ-19 وباء کے مد نظر آج ابتدائی تقسیم کیمپ میں کل 3805پہلے شناخت شدہ دِویانگ مستفدین میں سے جام نگر سٹی بلاک کے تقریباً 50 مستفدین کو امداد و مدگار آلات مہیا کئے گئے۔باقی ماندہ شناخت شدہ مستفدین کو اُن کے مقرر شدہ مددگار آلات بعد ان کے قریب تر متعلقہ بلاکوں میں ان کے آبادی مقام پر جام نگر اور دیوبھومی دوارکا اضلاع میں بعد میں منعقد ہونے والے تقسیم کیمپوں کی ایک سیریز میں مہیا کی جائے گی۔
اے ڈی آئی پی اسکیم کے تحت اے ایل آئی ایم سی او کے ذریعے ضلع انتظامیہ جام نگر اور دیو بھومی دوارکاضلع کے تعاون سے جام نگر پارلیمانی حلقے کے6مقامات پر معذور مستفدین کی شناخت کے لئے 6 سے 11 فروری 2019ء کے دورانجائزہ کیمپ منعقد کئے گئے تھے۔
مختلف نوعیت کے مددگار آلات ، جنہیں بلاک سطح پر جائزہ کیمپوں کے دوران رجسٹرڈ شدہ معذور افراد کے درمیان تقسیم کیا جانا ہے۔اُن میں 220موٹر سے چلنے والی ٹرائی سائیکل، 665ٹرائی سائیکل، 385وہیل چیئر، 998بیساکھی، 621 واکنگ اسٹِک، 60 رولیٹرز، 185اسمارٹ فون،437اسمارٹ چھڑیاں، 40ڈیزی پلیئر، 24بیریل کِٹس، 06بیریل کین،163سی پی چیئر، 856ایم ایس آئی ای ڈی کِٹس، 165اے ڈی ایل کِٹس 60 سیل فون، 606 سماعتی آلے، 765 مصنوعی اعضاء اور کیلیرز وغیرہ شامل ہیں۔
امداد؍آلات کی خرید ؍ فٹنگ کے لئے معذور افراد کے لئے امدادی اسکیم کے تحت کیمپ منعقد کئے جاتے ہیں۔ اے ڈی آئی پی معذور افراد کو امداد اور مددگار آلات مہیا کرنے کے لئے سب سے مقبول اسکیموں میں سے ایک ہے اور یہ سماجی انصاف و تفویض اختیارات وزارت کے تحت ایک پبلک سیکٹر کے ادارے مصنوعی اعضاءتیار کرنے والے کارپوریشن کے ذریعے منعقد کیا جاتا ہے۔